IRPC เปิดโครงการ EVEREST ตั้งเป้า 5 ปี ผลตอบแทนจากการลงทุนกว่า 14%
IRPC เผยมีแผนเปิดโครงการ EVEREST ต่อยอดจากโครงการ DELTA เพื่อประเมินหาแนวทางเพิ่มประสิทธิภาพกระบวนการทำงาน ตั้งเป้า 5 ปี ผลตอบแทนจากการลงทุนสูงกว่า 14%
13 พ.ย. 2558

นายสุกฤตย์ สุรบถโสภณ กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC เปิดเผยว่า บริษัทมีแผนดำเนินโครงการ “EVEREST” ร่วมกับบริษัทที่ปรึกษาชั้นนำระดับโลกทำการประเมินและวิเคราะห์หาแนวทางเพิ่มประสิทธิภาพกระบวนการทำงาน ปรับปรุงกระบวนการผลิตโดยมุ่งเน้นด้านการพัฒนาศักยภาพบุคลากรเพื่อสร้างผลประโยชน์สูงสุดต่อองค์กร พนักงานและผู้มีส่วนได้เสียซึ่งการดำเนินการดังกล่าวจะทำให้บริษัทสามารถบรรลุเป้าหมายอัตราส่วน ผลตอบแทนต่อการลงทุน หรือ  ROIC สูงกว่า 14% บรรลุวิสัยทัศน์เพื่อเป็นบริษัทปิโตรเคมีชั้นนำของเอเชียภายในปี 2563
ทั้งนี้ โครงการ EVEREST นี้เป็นการต่อยอดจากโครงการ DELTA ซึ่งประสบความสำเร็จมาแล้วในช่วง 2 ปีที่ผ่านมา โดยสามารถสร้างมูลค่าเพิ่มได้มากกว่า 4,000 ล้านบาทต่อปี